Ինչպես ընդգծել է ՀՀ ֆինանսների փոխնախարար Վարդան Արամյանը, եթե Հայաստանը ցանկանում է համալրել բյուջեն և կանգնած է երկընտրանքի առջև`բարձրացնել սպառման, կամ արտադրության հարկը, ապա, ըստ ընդունված համաշխարհային կանոնների, ավելի ճիշտ է հարկել սպառումը: «Հակառակ դեպքում թուլացնում է երկրի տնտեսական ներուժը: Հարկերի հավաքագրման բարձր մակարդակով երկրներում առկա է բավականին ցածր չհարկվող շեմ» ասել է նախարարը: Ըստ ֆինանսների նախարարության մոտավոր հաշվարկների, 1-տոկոսային կետով ԱԱՀ-ի բարձրացման դեպքում հնարավոր է բյուջեին ապահովել լրացուցիչ 20 մլրդ դրամ: